**RAZVIJANJE SAMOSTOJNOSTI: PETEK**

|  |  |
| --- | --- |
| POSPRAVI POSTELJO. PREZRAČI SOBO! | PRIPRAVI SI ZDRAV ZAJTRK IN TOPEL NAPITEK. |
| POSPRAVI IN POMIJ ZA SEBOJ. | TEMELJITO SI UMIJ ZOBE IN OBRAZ. |
| RAZČEŠI LASE. OBLIKUJ PRIČESKO. | POSTAVI SE PRED OGLEDALO IN PREVERI SVOJ IZGLED. |

**1. ČASOVNA ORIENTACIJA: DAN, MESEC, LETNI ČAS, LETO**

* kateri je dan v tednu; kateri je mesec v letu; kater letni čas je trenutno; **+** **LIST OPAZOVANJA**

**2. MISELNA TELOVADBA:** »POMLADNA KRIŽANKA«

* **Reši spodnjo pomladansko križanko. Kaj se izpiše v roza obarvanih kvadratkih?**



**3. ŠOLSKO DELO: OSEBNA UREJENOST – *NEGA OBRAZA* – OBRAZ (ČUTILA)**

**OKO**

* **Poglej mamici v oči.**

Kaj vidiš? Glej pozorno in zelo od blizu. V sredini mamičinega očesa boš zagledal samega sebe. Temu pravimo punčica v očesu.

* **Katero od teh opravil lahko opraviš v temi? Obkroži.**



**UHO**

* **Preberi.**

*»Mama je prišla domov – vem, da je ona, ker jo prepoznam po* ***zvoku*** *korakov. Mama hodi hitro in tiho, očetove stopinje so težke, moj brat Tine pa vedno hiti in preskakuje po tri stopnice hkrati.«*

* **Ugibanje hrupa ali aktivnosti**

Z ruto si zaveži oči. Prosi starše, stare starše ali brate/sestre, da v različnih prostorih v hiši povzročajo različen 'hrup' (različne zvoke). Samo na podlagi hrupa moraš prepoznati zvoke, ki jih 'proizvajamo' v vsakdanjem življenju: na primer sesalnik, telefon, zvonec, tiktakanje ure, mikser, stepanje jajca v lončku … .

Kaj uporabiš pri tej igrici, da prepoznaš, od kod prihaja zvok in kateri zvok je? Obkroži.

**a.** tip **b.** vid (oči) **c.** sluh (ušesa)

* **Ustno povej: kaj je glasno, kaj je tiho?**



* **Preberi.**

|  |
| --- |
| Človek (in tudi večina živali) ima pet čutov: vid, **sluh**, voh, okus in tip. Na vprašanje, kateri čut je najpomembnejši, večina ljudi odgovori, da je to vid.  **Sluha** torej ne dojemamo kot najbolj pomembnega. Pa vendar nam ravno **ušesa** stalno služijo za 'nadzor' prostora. Kaj to pomeni? Z **ušesi** ugotovimo, da se nekaj dogaja za vogalom, za našim hrbtom, s **sluhom** določimo smer od katere prihaja hrup, slišimo tudi v temi, spoznamo nekoga po glasu, presodimo ali je glas prijazen, jezen … . Torej je **sluh** enako pomemben, kakor vid! |

* **Preberi in v besedilo smiselno vstavi manjkajoče besede iz spodnjega okvirčka.**

Uho je čutilo za \_\_\_ \_\_\_ \_\_\_ \_\_\_ . Z ušesi slišimo. Vidimo samo del ušesa, ki mu pravimo \_\_\_ \_\_\_ \_\_\_ \_\_\_ \_\_\_. Uhelj sprejema zvok. Del ušesa, ki zvoke prepoznava, pa je v notranjosti \_\_\_ \_\_\_ \_\_\_ \_\_\_ \_\_\_.

Kako slišimo? Zvok potuje po zraku na vse strani. Uhelj je zvok ujel, nato je potoval po sluhovodu v notranjost ušesa. Tam imamo tanko kožico, ki ji pravimo slušni \_\_\_ \_\_\_ \_\_\_ \_\_\_ \_\_\_ \_\_\_. Ta pošlje sporočilo posebnim celicam v notranjem ušesu. Te celice pa pošljejo sporočilo možganom. Možgani zvok prepoznajo in tako vemo, kaj smo \_\_\_ \_\_\_ \_\_\_ \_\_\_ \_\_\_ \_\_\_. Zdravnik za nos, ušesa in grlo se imenuje otorinolaringolog.

|  |
| --- |
| **bobnič, uhelj, glave, slišali, sluh.** |

Vzroki za okvaro sluha so lahko: **-** močan in dolgotrajen hrup, **-** nenadni močni zvoki, **-** ostri predmeti, suvanje, udarci, klofute. Okvare in bolezni ušes pa so: - naglušnost, - gluhost, - gluhonemost, - vnetje srednjega ušesa.

* **Odgovori na kratko. Pomagaj si z zgornjim besedilom.**

**-**Kaj delamo z ušesi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**-**Kateri del ušesa vidimo? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**-**Kateri so vzroki za okvaro sluha? Obkroži pravilne odgovore.

**a.** grde besede **b.** močan in dolgotrajen hrup **c.** udarci, klofute

**d.** slaba prehrana **e.** nenadni močni zvoku **f.** preveč spanja

**-**Katere okvare in bolezni ušes poznamo? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**-**Kako se imenuje zdravnik za nos, ušesa in grlo? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DELOVNA VZGOJA: PETEK**

**1. PEKA ENOSTAVNIH PIŠKOTOV ZA PRAZNIKE**

Za praznike pripravi preproste črno/bele piškote, ki so zelo lepi, prav tako pa zelo dobri. Za pripravo boš potreboval samo pol ure! Pri nas doma jim pravimo *»SLADKA KOLESA«*.

**Sestavine:**

|  |  |
| --- | --- |
| *ZA SVETLO TESTO POTREBUJEŠ:*   * 175 g presejane moke * 125 g sladkorja * 125 g masla * žličko mleka | *ZA* *TEMNO TESTO POTREBUJEŠ:*   * 160 g presajane moke * 15 g kakava v prahu * 125 g sladkorja * žličko mleka |

**Postopek:**

1. Za svetlo testo zmešaj moko in sladkor. Maslo razreži na kocke in ga s prsti mešaj z moko, dokler mešanica ne postane podobna drobtinam.

2. Temno testo pripravi v drugi skledi. Sestavine zmešaj na enak način, le da moki dodaš kakav v prahu.


3. Prilij žličko mleka v vsako skledo in zgneti v gladko testo.

4. Vsako kepo testa razdeli na tri dele. Razvaljaj jih v šest kvadratkov s stranico 15 c, in jih premaži z mlekom. Temno testo položi na svetlo. Oboje zvij in nareži na rezine.

5. Rezine položi na pomaščeni pekač. Pečico segreto na 180 stopinj in peci 15 – 20 minut. Ko postanejo bledo zlate barve, so pečeni. Pusti jih, da se ohladijo.

6. Dober tek ☺

**2. VELIKA NOČ – IZDELAVA PIRHOV IZ SLANEGA TESTA**





**3. PRED SPANJEM**

Zvečer zapiši nekaj povedi dogodku ali kakšni stvari, ki se je zgodila v tem dnevu. Starši ti naj pomagajo pri zapisu datuma.

**4. MOJE ŠOLSKO DELO**

Tebe in tvoje starše bi prosila, da mi preko telefonskega sporočila ali SMS/MMS sporočila, sporočijo kako napreduje tvoje učenje oziroma delo doma.